На основу члана 7, 17. и 18. Закона о финансирању локалне самоуправе („Службени гласник РС“ број 62/2006, 47/2011, 93/2012, 99/2013- усклађени дин. изн., 125/2014- усклађени дин. изн., 95/2015- усклађени дин. изн., 83/2016, 91/2016- усклађени дин. изн., 104/2016- др. закон, 96/2017-усклађени дин.изн, 89/2018-усклађени дин.изн., 95/

2018 др.закон, 86/2019-усклађени дин.изн.и 126/2020-усклађени дин.изн.) и члана 60.став 1. тачка 18. Статута града Ужица („Службени лист града Ужица“ број 4/19), Скупштина града Ужица, на седници одржаној\_\_\_\_\_\_.12.2020. године, доноси

**ОДЛУКУ О ИЗМЕНAМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

**Члан 1.**

У Одлуци о локалним комуналним таксама („Сл. лист града Ужица“ број 47/19), мења се Тарифни број 2. Таксене тарифе, тако да измењен гласи:

За држање моторних, друмских и прикључних возила, осим пољопривредних возила и машина, плаћа се комунална такса у једнократном износу на годишњем нивоу и то:

1) - за теретна возила:

- за камионе до 2 т носивости - 1.780,00 динара

- за камионе од 2 т до 5 т носивости - 2.370,00 динара

- за камионе од 5 т до 12 т носивости - 4.130,00 динара

- за камионе преко 12 т носивости - 5.900,00 динара

2) за теретне и радне приколице (за путничке аутомобиле) - 590,00 дианра

3) за путничка возила:

- до 1.150 цм3 - 590,00 динара,

- преко 1.150 цм3 до1.300 цм3 – 1.170,00 динара,

- преко 1.300 цм3 до 1.600 цм3 ­ ­- 1.770,00 динара,

- преко 1.600 цм3 до 2.000 цм3 – 2.370,00 динара,

- преко 2.000 цм3 до 3.000 цм3 – 3.570,00 динара,

- преко 3.000 цм3 – 5.900,00 динара;

4) за мотоцикле:

- до 125 цм3 - 470,00 динара,

- преко 125 цм3 до 250 цм3 - 700,00 динара,

- преко 250 цм3 до 500 цм3 – 1.170,00 динара,

- преко 500 цм3 до 1.200 цм3 \_ 1.440,00 динара,

- преко 1.200 цм3 – 1.770,00 динара;

5) за аутобусе и комби бусеве 50,00 динара по регистрованом седишту;

6) за прикључна возила: теретне приколице, полуприколице и специјалне теретне приколице за превоз одређених врста терета:

- 1 т носивости - 480,00 динара,

- од 1 т до 5 т носивости - 820,00 динара,

- од 5 т до 10 т носивости - 1.120,00 динара

- од 10 т до 12 т носивости - 1.550,00 динара,

- носивости преко 12 т - 2.370,00 динара;

7) за вучна возила (тегљаче):

- чија је снага мотора до 66 киловата - 1.770,00 динара,

- чија је снага мотора од 66 - 96 киловата - 2.370,00 динара,

- чија је снага мотора од 96 - 132 киловата - 2.980,00 динара,

- чија је снага мотора од 132 - 177 киловата - 3.570 динара,

- чија је снага мотора преко 177 киловата - 4.740 динара;

8) за радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела 1.170,00 динара.

**Члан 2.**

Ова Одлука ступа на снагу осмог дана од дана објављивања у „Службеном листу града Ужица“, а примењује се од 01.01.2021.године.

ГРАД УЖИЦЕ

СКУПШТИНА ГРАДА

I број 434- /20

\_\_\_.12.2020. године

ПРЕДСЕДНИК СКУПШТИНЕ

Бранислав Митровић

**О б р а з л о ж е њ е**

**Правни основ** за доношење ове Одлуке садржан је у члану 7. и 15в Закона о финансирању локалне самоуправе („Службени гласник РС“ број 62/2006, 47/2011, 93/2012, 99/2013- ускађени дин. изн., 125/2014- усклађени дин. изн., 95/2015- усклађени дин. изн., 83/2016, 91/16- усклађени дин. изн., 104/2016- др. закон, 96/17- усклађени дин. изн.и 89/2018-усклађени дин.изн., 95/18-др.закон, 86/2019-усклађени дин.изн. и 126/2020-усклађени дин.изн.).

У **Тарифном броју 3.** Таксене тарифе ове Одлуке предложени су износи накнаде за држање моторних, друмских и прикључних возила, осим пољопривредних возила и машина, за 2021. годину, и то у износу који је утврђен актом Владе 05 број 434-8217/2020 од 22.10.2020. године («Службени гласник РС» број 126/2020), а којим су усклађени износи из 2020.године, на основу члана 15в став 4. Закона о финансирању локалне самоуправе. Усклађивање се врши годишње, са годишњим индексом потрошачких цена који објављује Републички завод за статистику, за период од 01.октобра 2019.године до 30. септембра 2020.године. Ова обавеза се плаћа једнократно при регистрацији возила, а примењује се од првог дана наредног месеца од дана објављивања у «Службеном гласнику РС».

Одлука ступа на снагу осмог дана од дана доношења.

ГРАДСКА УПРАВА ЗА ФИНАНСИЈЕ